RÅDETS FORORDNING (EF) Nr. 3065/95 af 22. december 1995 om autonome overgangsforanstaltninger for aftalerne om liberaliseringen af handelen med Litauen, Letland og Estland for visse forarbejdede landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til akten vedrørende Østrigs, Finlands og Sveriges tiltrædelse,

under henvisning til forslag fra Kommissionen, og

ud fra følgende betragtninger:

I forbindelse med aftalerne om liberalisering af handelen mellem Det Europæiske Fællesskab på den ene side og Litauen, Letland og Estland på den anden side blev der givet disse lande indrømmelser for visse forarbejdede landbrugsprodukter;

som følge af Østrigs, Finlands og Sveriges tiltrædelse bør nævnte indrømmelser tilpasses under hensyn til de handelsordninger for forarbejdede landbrugsprodukter, der bestod mellem Østrig, Finland og Sverige på den ene side og Litauen, Letland og Estland på den anden side;

i Rådets beslutning af 19. juni 1995 om forhandlingsdirektiver for tilpasning af Europaaftalerne, frihandelsaftalerne samt aftalerne om toldkontingenter for visse vine som følge af udvidelsen er det fastsat, at der ved tilpasningen af aftalerne med Litauen, Letland og Estland, for så vidt angår forarbejdede landbrugsprodukter, skal tages hensyn til Den Europæiske Unions udvidelse, og at præferencerne skal tilpasses dem, der er indrømmet de central- og østeuropæiske lande;

forordning (EF) nr. 3064/95 (1) om autonom og midlertidig tilpasning af indrømmelser for visse forarbejdede landbrugsprodukter i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi;

der er forhandlinger i gang med nævnte tredjelande med henblik på indgåelse af tillægsprotokoller til ovennævnte aftaler;

tillægsprotokollerne har dog endnu ikke kunnet træde i kraft; under disse forhold skal Fællesskabet ifølge artikel 76, 102 og 128 i tiltrædelsesakten af 1994 vedtage de nødvendige foranstaltninger for at afhjælpe denne situation; disse foranstaltninger skal have form af autonome EF-toldkontingenter, der svarer til de præferencetoldindrømmelser, som Fællesskabet har givet, eller, af mangel heraf, til de bundne præferencetoldindrømmelser, som Østrig, Finland og Sverige anvendte -

UDSTEDT FØLGENDE FORORDNING:

Artikel 1

1. Fra 1. januar til 30. juni 1996 omfattes de i bilag I nævnte varer med oprindelse i Litauen af de toldkontingenter og præferencetoldsatser, der er anført heri. De grundbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.

2. Fra 1. januar til 30. juni 1996 omfattes de i bilag III nævnte varer med oprindelse i Letland af de toldkontingenter og præferencetoldsatser, der er anført heri. De grundbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.

1. Fra 1. januar til 30. juni 1996 omfattes de i bilag IV nævnte varer med oprindelse i Estland af de toldkontingenter og præferencetoldsatser, der er anført heri. De grundbeløb, der skal tages i betragtning ved beregningen af de nedsatte landbrugselementer og tillægstolden for indførsel til Fællesskabet, er anført i bilag II.

Artikel 2

Kommissionen forvalter de i artikel 1 nævnte toldkontingenter efter artikel 4 i forordning (EF) nr. 3238/94 (2).

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i alle medlemsstater.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) Se side 2 i denne Tidende.

(2) EFT nr. L 338 af 28. 12. 1994, s. 30. Forordningen er ændret ved forordning (EF) nr. 1795/95 (EFT nr. L 174 af 26. 7. 1995, s. 9).

BILAG I

>TABELPOSITION>

Bemærkning: Det nedsatte landbrugselement (EAR) beregnes på grundlag af beløbene i bilag II.

BILAG II

FORARBEJDEDE LANDBRUGSPRODUKTER

>TABELPOSITION>

BILAG III

>TABELPOSITION>

Bemærkning: Det nedsatte landbrugselement (EAR) beregnes på grundlag af beløbene i bilag II.

BILAG IV

>TABELPOSITION>

Bemærkning: Det nedsatte landbrugselement (EAR) beregnes på grundlag af beløbene i bilag II.